Die nuus van die skokonthulling het soos ‘n veldbrand versprei, en teen Vrydagmiddag het verskeie groepe en individue na vore getree met hul argumente vir en teen die besluit.
Die huidige bestuursdokument verteenwoordig die US-bestuur se perspektief en is die sintese van sy ondervinding van gebeure asook konsultasies met studentegroepe. Die dokument is ’n besprekings- of gespreksdokument en nie ’n beleidsdokument nie.
Die bekende Afrikaanse skrywer Deon Meyer sê hy glo Afrikaans se toekoms is verstrengel met dié van Suid-Afrika. Afrikaans kan nie voortbestaan as Suid-Afrika se demokrasie nie gesond is nie.
“Die universiteit moet kyk wat die beste is vir die grootste groep en as dit Engels is, wat ek dink dit is, moet Afrikaners opofferings maak.
In ‘n artikel vir LitNet skryf Bettina Wyngaard dat sy nie eintlik die “histeriese reaksie op die aankondiging dat Stellenbosch ŉ veranderde taalbeleid oorweeg” verstaan nie.
“Ek het in die middel-1980′s aan die US studeer, en reeds toe was daar ’n beduidende klomp Engelssprekende studente, maar nooit was daar hierdie probleme nie. Ek vermoed dus dat groter magte as net studente nou betrokke is. En van wanneer af het Engels nou die de facto amptelike taal van Suid-Afrika geword?”
Verklaring deur die Rektor se Bestuurspan oor die Taalbeleid en die implementering van taal by die instelling
Die onlangse Cecil John Rhodes standbeeld-sage het ‘n debat ontketen wat verreikende gevolge sal inhou vir die toekoms van Suid-Afrikaanse standbeelde. Die Paul Kruger-standbeeld is tans in die spervuur, maar weet ons regtig wie hy was en wat hy gedoen het vir Suid-Afrika?
In ‘n artikel vir Netwerk24 bied die A History of South Africa: From Past to Present-outeur ‘n breë oorsig van Kruger se lewe en skryf ter afsluiting: “Afrikaners moet self besluit wat hy vandag vir hulle beteken, want hy haal skaars die geskiedenisskool- sillabusse van die nuwe Suid-Afrika.”
Paul Kruger se lewe en nalatenskap strek oor meer as ’n eeu. Hy versinnebeeld die Afrikaner van die tweede helfte van die 19de eeu en sy skaduwee strek oor die geskiedenis van die Afrikaner van die Groot Trek in 1836, oor die wording van die Zuid-Afrikaansche Republiek (ZAR), oor die Anglo-Boereoorlog, tot diep in die 20ste eeu.
Die grondwetlike hof het op 19 Maart bepaal dat die polisie se elite-ondersoekeenheid, die Valke, nie dieselfde onafhanklikheid teen politieke inmenging het as wat die Skerpioene destyds gehad het nie en dat die wetgewing wat die Valke in die lewe geroep het ongrondwetlik is.
Met hierdie uitspraak het Hugh Glenister sy saak teen die President van Suid-Afrika gewen. Hanlie Retief het met Glenister, wat nou as ‘n held teen korrupsie in Suid-Afrika gesien word, gesels.